אורט

מבוא לכלכלה מאקרו

**המרצים:**

**פרופ' יוסף דויטש**

**פרופ' גיל אפשטיין**

**מטרות הקורס:**

1. הכרת דרכי החשיבה הכלכלית ברמה הלאומית.
2. הבנת העקרונות של החשבונאות הלאומית.
3. הבנת העקרונות של שיווי משקל בשווקים ברמה הלאומית, מרכיבי התוצר הלאומי והגורמים המשפיעים עליו.
4. הבנת פעולת מערכת הבנקים ושווקי הכספים.
5. הבנת ניהול מאזן התשלומים ברמה הלאומית.

**נושאי הקורס**:

1. החשבונאות הלאומית. מבוא והכרת הצורך בחשבונאות לאומית, השיטות השונות לאומדן התוצר: ההוצאות המצרפיות, ההכנסות הנובעות, הערך המוסף, אומדני תוצר לנפש. מדידת האינפלציה.
2. פונקצית הצריכה הפרטית. מרכיבי הגורמים המשפיעים, הנטייה השולית לצרוך, השפעת הריבית, פונקציה מצרפית של כמה מגזרים, צריכה ממוצעת, צריכה שולית והיחסים בניהן.
3. פונקצית ההשקעה. שיטת היוון. דירוג ההשקעות לפי ערך נוכחי נקי. הקשר בין רמת ההשקעה והריבית במשק.
4. המודל הקינסיאני וקביעת תוצר שיווי משקל. הנחות המודל, חישוב תוצר שיווי משקל במשק ללא סחר חוץ, המכפיל הקינסיאני הפשוט, משק עם סחר חוץ.
5. מדיניות פיסקלית. מאפייני שוק העבודה. משק בתעסוקה מלאה, השפעות של שינויי מיסים ושינויי הוצאות ממשלה. מדיניות תקציב מאוזן.
6. מערכת הבנקים והיצע הכסף. מאזן בנקים מסחריים, הבנק המרכזי, השפעת יחס הרזרבה. בסיס הכסף וכמות הכסף. מניעים לביקוש לכסף, היצע הכסף, שיווי משקל בשוק הכסף.
7. מדיניות מוניטרית. הקשר לתוצר, השפעת ריבית, השפעת יחס רזרבה, הקשר שבין יחס רזרבה-ריבית-השקעות-תוצר.
8. מדיניות מאקרו כלכלית משולבת. שילוב שוק המוצרים ושוק הכסף.
9. מאזן התשלומים של המדינה. שער החליפין, השפעות יבוא ויצוא, שוק מט"ח, מבנה מאזן התשלומים, גידול/קיטון ביתרות מטבע חוץ של המדינה.

|  |  |  |  |
| --- | --- | --- | --- |
| **מס' השיעור** | **נושא השיעור** | **קריאה נדרשת [מקור מספר 1]** | **הערות** |
| 1 | חשבונאות לאומית | פרקים 1, 2 |  |
| 2 | חשבונאות לאומית | פרקים 1, 2 |  |
| 3 | פונקצית הצריכה הפרטית | פרק 4 |  |
| 4 | פונקצית ההשקעה | פרק 5 |  |
| 5 | המודל הקינסיאני-תוצר שו"מ | פרקים 3, 6 |  |
| 6 | המודל הקינסיאני-תוצר שו"מ | פרקים 3, 6 |  |
| 7 | מדיניות פיסקלית | פרק 7 |  |
| 8 | מדיניות פיסקלית | פרק 7 |  |
| 9 | מערכת הבנקים והיצע הכסף | פרקים 9, 10 |  |
| 10 | מערכת הבנקים והיצע הכסף | פרקים 9, 10 |  |
| 11 | מדיניות מוניטרית | פרק 11 |  |
| 12 | מדיניות מאקרו משולבת | פרקים 13, 14 |  |
| 13 | מאזן התשלומים של המדינה | פרקים 15, 17 |  |

**חובות הקורס:**

1. הסטודנט חייב להשתתף בלפחות 80% מההרצאות בכיתה.
2. הסטודנט נדרש להשתתפות ערנית בהרצאות תוך גילוי עניין בנושאי הקורס.
3. הסטודנט חייב לעיין במקורות וחומרי עזר, כפי שמפורט, בנושאי הקורס.

**מרכיבי הציון הסופי:**

מבחן סופי בסיום הסמסטר. משך הבחינה: עד 3 שעות.

ציון עובר בקורס הינו 60 ומעלה.

**ביבליוגרפיה:**

1. מבוא לכלכלה מאקרו כלכלה, י. אורון, מ. מארק, ג. עופר, הוצאת עמיחי, מהדורה מורחבת.
2. מבוא לכלכלה מאקרו כלכלה, חוברות הקורס של האוניברסיטה הפתוחה.
3. Economics, R. Lisey, P. Steiner, D. Purvis, P. Courant, Harper & Row, 9th Edition, 1990.